മാലിക്കില് അഭിനയിച്ച വിവരം രണ്ടുവര്ഷംരഹസ്യമാക്കിവച്ചു മാലിക്കിലൂടെ അഭിനയത്തുടക്കം കുറിച്ചതിന്റെ ആവേശത്തിലാണ്കൗമുദി ടിവിയിലെ അവതാരകയായിരുന്ന പാര്വതി കൃഷ്ണ വര്ഷങ്ങളായി മിനിസ്ക്രീനില് തിളങ്ങുന്ന നടിയും അവതാരകയും ഇതിനു പുറമെ സോഷ്യല് മീഡിയയില് സജീവസാന്നിദ്ധ്യവുമാണ് പാര്വതി കൃഷ്ണ. പത്തു, നാല്പത് സിനിമകളില് അവസരം വന്നിട്ടും പാര്വതി ആദ്യമായി മുഖം കാണിച്ചത് മഹേഷ് നാരായണന്റെ മാലിക്കില്. ശ്രദ്ധിക്കപ്പെടുന്ന ആ ഡോകട്ര് വേഷം ചെയ്തതിന്റെ ത്രില്ലിലാണ് പാര്വതി. ഭര്ത്താവ് ബാല ഗോപാലിനും പുതിയ അതിഥി കുഞ്ഞു അവ്യുക്തിനൊപ്പവും ഇരുന്ന് പാര്വതി മാലിക് വിശേഷങ്ങള് പറഞ്ഞു തുടങ്ങി. മാലിക്കിലേക്കുള്ള ദൂരം ? സിനിമയില് അഭിനയിക്കുമെന്ന് ഒരിക്കലും ചിന്തിക്കാത്ത കാര്യമാണ്. കോളേജ് കാലഘട്ടം മുതല് സിനിമയിലേക്ക് അവസരങ്ങള് വന്നിരുന്നു. നായികാ വേഷം പോലും വന്നിട്ട് കുലുങ്ങിയില്ല. പണ്ടൊക്കെ തമാശയ്ക്ക് വരുന്ന സിനിമകളുടെ എണ്ണം കണക്ക് കൂട്ടി വയ്ക്കുമായിരുന്നു. മാലിക്കിലെ ഡോക്ടര് വേഷത്തിനായുള്ള സ്ക്രീന് ടെസ്റ്റിന് വേണ്ടി ചിത്രത്തിന്റെ സഹ സംവിധായിക ആര് ജെ ശാലിനി ചേച്ചിയാണ് ആദ്യം ഇന്സ്റ്റാഗ്രാമില് മെസ്സേജ് അയക്കുന്നത്. കേട്ടപാതി കേള്ക്കാത്ത പാതി ഞാന് അതിനോട് നോ പറഞ്ഞു. വീട്ടുകാര്ക്കോ ബാലുച്ചേട്ടനോ സിനിമയില് അഭിനയിക്കുന്നതിനുള്ള താത്പര്യം ഇല്ല എന്നത് തന്നെയാണ് ഒറ്റയടിക്ക് നോ പറഞ്ഞതിനുള്ള കാരണം. വീണ്ടും ശാലിനി ചേച്ചി വിളിച്ചപ്പോള് മഹേഷ് നാരായണന്റെ സിനിമയാണ് സ്ക്രീന് ടെസ്റ്റ് ചെയ്തു നോക്കാന് പറഞ്ഞപ്പോള് പോയേക്കമെന്ന് വിചാരിക്കുകയായിരുന്നു. മഹേഷ് നാരായണനെ പോലൊരു ക്രാഫ്റ്റ്സ് മാന്റെ സിനിമയില് ചെറിയ വേഷമാണെങ്കിലും അത് നല്ലതായിരിക്കുമെന്ന് തോന്നി. ഒരുപാട് പേര് സ്ക്രീന് ടെസ്റ്റിന് വന്നിരുന്നവെങ്കിലും എന്നെ അവര് സെലക്ട് ചെയ്തു. 2019 സെപ്റ്റംബറിലായിരുന്നു ഷൂട്ട് തുടങ്ങിയത്. ബാക്കി എല്ലാ കഥാപാത്രങ്ങളും ആദ്യമേ ഫിക്സ് ചെയ്തിരുന്നു. ഞാന് ചെയ്ത ഡോക്ടര് കഥാപാത്രത്തിന് വേണ്ടി ഒത്തിരി ഓഡിഷന് നടന്നിരുന്നു. ഡോ .ഷെര്മിന് അന്വറിലേക്ക് വേഷപ്പകര്ച്ച നടത്തിയപ്പോള് ? ചുറ്റും അനുഭവസമ്ബത്തുള്ള തിയേറ്റര് ആര്ട്ടിസ്റ്റുമാര്. ഷൂട്ടിംഗ് തുടങ്ങുന്നതിന് മുന്പ് ടെന്ഷനുണ്ടായിരുന്നുവെങ്കിലും തുടങ്ങിയപ്പോള് ടെന്ഷനടിക്കാന് സമയം കിട്ടിയില്ല.ഫഹദ് ഇക്കയുമായുള്ള കോമ്ബിനേഷന് സീനായിരുന്നു ആദ്യം. മഹേഷേട്ടന് എന്റെ കഥാപാത്രത്തിന്റെ ആഴം എന്നെ പരമാവധി മനസിലാക്കി തന്നിരുന്നു. ചിരിക്കുന്നില്ല. ഇത്തിരി റഫ് ആന്ഡ് ടഫ് കഥാപാത്രം. തിരക്കഥ കാണാപ്പാഠമാക്കിയത് കഥാപാത്രത്തേയും സിനിമയേയും കൂടുതല് മനസിലാക്കാന് പറ്റി. എന്റെ കഥാപാത്രത്തിന്റെ മാത്രമല്ല സിനിമയിലെ എല്ലാവരുടെയും ഡയലോഗ് എനിക്ക് കാണാപ്പാഠമായിരുന്നു. എനിക്ക് പൊതുവെ ബോള്ഡായ ചിരിക്കാത്ത കഥാപാത്രങ്ങള് ചെയ്യാനാണിനഷ്ടം. അതാണ് എനിക്ക് കൂടുതല് ചെയ്യാനും സാധിക്കുന്നതെന്നതാണ് തോന്നുന്നത്. സോഷ്യല് മീഡിയയില് ഇത്രയധികം സജീവമായ ആളെങ്ങനെയാണ് മാലിക്കില് അഭിനയിച്ച കാര്യം സസ്പെന്സാക്കി വച്ചത്? അതായിരുന്നു ഏറ്റവും റിസ്ക്കായ കാര്യം. എന്നെ അറിയുന്നവര്ക്ക് അറിയാം ഞാന് സോഷ്യല് മീഡിയയില് അത്രയധികം സജീവമായ ഒരാളാണെന്ന്. എന്റെ ജീവിതത്തിലെ കുഞ്ഞു കാര്യങ്ങള് പോലും ഇന്സ്റ്റഗ്രാം സ്റ്റോറിയിലൂടെ പങ്കുവയ്ക്കാറുണ്ട്. അങ്ങനെയുള്ള ഞാന് കഴിഞ്ഞ രണ്ടു വര്ഷമായി ഇക്കാര്യം സസ്പെന്സ് ആക്കി വയ്ക്കുക എന്നത് തന്നെയായിരുന്നു വലിയ ടാസ്ക്. മഹേഷേട്ടന് പ്രത്യേകം പറഞ്ഞിരുന്നു ആരോടും പറയരുതെന്നും ലൊക്കേഷന് ചിത്രങ്ങള് പുറത്തു വിടരുതെന്നും. ഞാന് എന്നെ തന്നെ കണ്ട്രോള് ചെയ്യുകയായിരുന്നു. എന്റെ ജീവിതത്തില് ഞാന് ഇത്രയധികം ഒളിപ്പിച്ചുവച്ച മറ്റൊരു കാര്യമില്ല. വീട്ടിലും അടുത്ത രണ്ടു സുഹൃത്തുക്കളോടും മാത്രമേ ഈ കഥാപാത്രത്തെ കുറിച്ച് പറഞ്ഞിരുന്നൊള്ളു. കഴിഞ്ഞ രണ്ടു വര്ഷത്തിന്റെ ഇടയ്ക്ക് വന്ന വര്ക്കുകള്ക്ക് പോലും മാലിക് റഫറന്സ് പറഞ്ഞിട്ടില്ലായിരുന്നു. സത്യം പറഞ്ഞാല് സിനിമ ഇറങ്ങുന്നില്ല എന്ന വിഷമത്തിനേക്കാള് കൂടുതല് എന്റെ മാലിക് ഫോട്ടോകള് സോഷ്യല് മീഡിയയില് ഇടാന് കഴിയുന്നില്ലല്ലോ എന്നായിരുന്നു വിഷമം. പിന്നെ എന്നെ അറിയുന്നവരും എന്നെ സ്നേഹിക്കുന്നവരുമായ ഒരുപാടുപേര് സിനിമ കണ്ട് അയ്യോ ഇത് നീയായിരുന്നോ. ഞെട്ടിച്ചു കളഞ്ഞല്ലോ എന്ന് പറഞ്ഞ് വിളിച്ചിട്ടുണ്ടായിരുന്നു. അത് ഒരു ത്രില്ലായിരുന്നു. ഏറ്റവും കൂടുതല് ടേക്കുകള് പോയ സീന് ? സിനിമകണ്ടിട്ട് ക്ലൈമാക്സില് എത്ര ടേക്കുകള് പോയെന്നാണ് എല്ലാവരും ചോദിച്ചത്. അത് രണ്ട് ടേക്കുകള് മാത്രമാണ് പോയത്. സനല് ഏട്ടന് അഭിനയിച്ച ഫ്രഡ്ഡി എന്ന കഥാപാത്രവുമായുള്ള ഒരു കോംബിനേഷന് സീനില് എക്സ്ട്രാ ഒരു ശ്വാസം വിടുന്ന സീന് ഇരുപത്തിയെട്ടില് കൂടുതല് ടേക്ക് പോയിരുന്നു. മഹേഷേട്ടന് അത്രയും പെര്ഫെക്ഷനിസ്റ്റാണ്. അതുകൊണ്ട് മഹേഷേട്ടന്റെ മനസിലുള്ള പോലത്തെ സീന് വരുന്നവരെ ടേക്കുകള് പോകും. ഞാന് മുന്പ് സീരിയലുകളിലൊക്കെ അഭിനയിച്ചിട്ടുണ്ടെങ്കിലും അതിന്റെ പാറ്റേണും സിനിമയുടെ പാറ്റേണും തികച്ചും വ്യത്യസ്തമാണ്. കണ്ട്രോള്ഡ് ആയി അഭിനയിക്കുന്നത് ഞാന് ആദ്യമായിട്ടാണ് കാണുന്നത്. എല്ലാ ഇമോഷന്സും നിമിഷനേരം കൊണ്ടാണ് മിന്നി മറയുന്നത്. സീരിയലുകളില് ആണെങ്കില് ഇമോഷനുകളെ കൂടുതല് എക്സ് പോസ് ചെയ്യുന്നതായാണ് തോന്നിയിട്ടുള്ളത്. ഇന്ദ്രന്സേട്ടനൊപ്പവും ഫഹദ് ഇക്കയ്ക്കൊപ്പവും സ്ക്രീന് ഷെയര് ചെയ്യുക എന്നത് തന്നെ ഭാഗ്യമാണ്. ഫഹദിനെ ഇന്റര്വ്യു ചെയ്ത ട്രോളുകള് ഏറ്റുവാങ്ങിയആ അവതാരക പാര്വതിയാണോ? യെസ് ..യെസ് ...ആ അവതാരക ഞാന് തന്നെയാണ്. കുമ്ബളങ്ങി നൈറ്റ്സ് ഇറങ്ങിയ സമയത്ത് ഫഹദ് ഇക്കയെയും ശ്യാം പുഷ്കരന് സാറിെനയും ഇന്റര്വ്യു ചെയ്തിരുന്നു. സത്യം പറഞ്ഞാല് ഇവരെ കണ്ടതും ഞാന് ഫ്രീസായി. എന്തൊക്കെയാണ് ഞാന് ചോദിച്ചതെന്ന് എനിക്ക് പോലും ധാരണയില്ല. ഇന്റര്വ്യു ഇറങ്ങിയപ്പോള് പൊങ്കാല. ഫഹദ് ഇക്ക ആദ്യ ദിവസം എന്നെ കണ്ടപ്പോഴേ ചോദിച്ചു അന്ന് ഇന്റര്വ്യൂ എടുത്ത കുട്ടിയല്ലേയെന്ന്. നടിയാവാന് ആഗ്രഹിക്കാതെ സിനിമയില് എത്തി,പിന്തുണ ? ഞാന് ഒരു ഭാഗ്യമുള്ള കുട്ടിയാണ് എന്ന് എപ്പോഴും തോന്നാറുണ്ട് . ഞാന് ഒന്നും അന്വേഷിച്ചു പോയിട്ടില്ല എല്ലാം എന്നെ തേടി വരികയായിരുന്നു. നല്ലൊരു തുടക്കമായതിന്റെ സന്തോഷത്തിലാണ് എല്ലാവരും. ഭര്ത്താവ് ബാല ഗോപാല് സംഗീത സംവിധായകനാണ്. മോന് ഏഴുമാസം കഴിഞ്ഞു .അവ്യുക്തിനിപ്പോള് എന്നെ ആവശ്യമുണ്ട്. അതുകൊണ്ട് പെട്ടെന്നൊന്നും അവനെ മറ്റൊരാളെ ഏല്പിച്ച് സിനിമ ചെയ്യില്ല. കുടുംബം തന്നെയാണ് പ്രാധാന്യം.നല്ല പ്രോജക്ടുകള് വരുവാണെങ്കില് നോക്കും. തിരുവനന്തപുരം വഴുതയ്ക്കാടാണ് താമസിക്കുന്നത്. കൗമുദി ടിവിയിലെ പരിപാടികള് ചെയ്തിരുന്നു. എന്റെ കരിയറിന്റെ ഉയര്ച്ചയ്ക്ക് വലിയൊരു പങ്ക് കൗമുദി ചാനലിനുമുണ്ട്.